B.

Udbetalende myndigheder i Belgien, Tyskland, Spanien, Frankrig, Italien og Østrig: — Følgende instanser eller typer instanser er blevet udpeget som udbetalende myndigheder for 2000-2006-programmer i Belgien, Tyskland, Spanien, Frankrig, Italien og Østrig. — For det ene mål 1- og otte mål 2- regionale programmer i Østrig er de udbetalende myndigheder forbundskanslerens kontor i forbindelse med EFRU, økonomi- og arbejdsministeriet i forbindelse med Den Europæiske Socialfond (ESF) og ministeriet for landbrug, skovbrug, miljø og vandforvaltning i forbindelse med Den Europæiske Udviklings- og Garantifond (EUGFL) og Det Finansielle Instrument til Udvikling af Fiskeriet (FIUF). For mål 3 (ESF) er økonomi- og arbejdsministeriet den udbetalende myndighed. — I Belgien er de tre regionale myndigheder (Ministère de la Région Wallonne, Ministerie van de Vlaamse Gemeenschap og Ministère de l'Economie de Bruxelles-Capitale) udbetalende myndigheder i forbindelse med EFRU og ESF for mål 1- og 2-programmer i deres regioner (et mål 1-program og to mål 2-programmer i Wallonien, fire mål 2-programmer i Flanderen og et mål 2-program i Bruxelles). Den relevante regionale myndighed (Ministère de la Région Wallonne) er også udbetalende myndighed i forbindelse med EUGFL og FIUF (kun mål 1). For mål 3-programmet på føderalt plan (ESF) er Arbejdsministeriet den udbetalende myndighed. — Præfekten i regionen er den udbetalende myndighed i forbindelse med EFRU og ESF for 26 af de 27 programmer (6 mål 1, 21 mål 2) i de franske regioner og oversøiske departementer. Præfektens funktioner varetages af Secrétariat général des Affaires régionales i det pågældende præfektur. For et mål 2-program (Alsace) står Caisse des Dépôts et Consignations nu som den udbetalende myndighed. DATAR er udbetalende myndighed for informationssystemprogrammet (Presage), og Indenrigsministeriet er udbetalende myndighed for de to programmer for faglig bistand (for mål 1 og 2). For mål 3 (ESF) er det Ministeriet for Sociale Anliggender, Arbejdsmarkedsforhold og Solidaritet, der er udbetalende myndighed. Udbetalende myndighed i forbindelse med EUGFL for alle programmer er Cnasea. Den udbetalende myndighed i forbindelse med FIUF uden for mål 1 er Ministeriet for Landbrug, Fødevarer og Udvikling af Landdistrikter, for de fire mål 1-programmer i moderlandet Frankrig er det den regionale skattemyndighed, og for mål 1-programmet for Korsika er det Direction Générale des Affaires Maritimes i Marseilles. — I Tyskland er de officielle udbetalende myndigheder for alle 16 regionalprogrammer (seks mål 1 og ti mål 2) Bundesamt für Wirtschaft i forbindelse med EFRU, Forbundsministeriet for Økonomi og Arbejdsmarkedsforhold i forbindelse med ESF og Forbundsministeriet for Forbrugerbeskyttelse, Fødevarer og Landbrug i forbindelse med EUGFL og FIUF. I praksis er det imidlertid de relevante ministerier i de enkelte delstater, der varetager funktionen som udbetalende myndighed. Forbundsministeriet for Transport, Anlægsarbejder og Boligspørgsmål er den udbetalende myndighed for det horisontale tværgående mål 1-program om transportinfrastruktur, og for det horisontale mål 1-program om menneskelige ressourcer og mål 3-programmer (ESF) er det forbundsministeriet for økonomi og arbejdsmarkedsforhold. — For alle EFRU-finansierede programmer i Spanien (19 regionale — tolv mål 1, syv mål 2 — otte horisontale enkeltfondsprogrammer og tre horisontale flerfonds-programmer) er finansministeriet den udbetalende myndighed i forbindelse med EFRU. Den udbetalende myndighed i forbindelse med ESF i alle programmer er Ministeriet for Arbejde og Sociale anliggender, og i forbindelse med EUGFL-Garantisektionen og FIUF er det ministeriet for landbrug, fiskeri og fødevarer. — I Italien er de udbetalende myndigheder for alle fonde i de regionale programmer (19 i alt, syv mål 1 og 12 mål 2) etableret i de respektive regionale administrationer. Ministerier i centralregeringen er udbetalende myndigheder, når det gælder horisontale programmer for mål 1, nemlig »Udvikling af lokale virksomheder« — Ministeriet for Produktive Aktiviteter, »Transport« — Ministeriet for Infrastruktur og Transport, »Forskning« — Ministeriet for Højere Uddannelse og Videnskabelig og Teknologisk Forskning, »Sikkerhed i Mezzogiorno« — Indenrigsministeriet, og »Faglig bistand« — Ministeriet for Skat, Budget og Økonomisk Planlægning. Ministeriet for Arbejde og Social Sikring er udbetalende myndighed for det horisontale mål 3-program »Azioni di Sistema«. Og i forbindelse med FIUF er den udbetalende myndighed Ministeriet for Land- og Skovbrugspolitik.